laion/Wikipedia-Exotic huggingface dataset:
প্রতিফলন নীহারিকা

জ্যোতির্বিদ্যায়, প্রতিফলন নীহারিকা হল মহাজাগতিক ধূলিকণার মেঘ যা কাছাকাছি কোন তারা বা তারার আলো প্রতিফলিত করতে পারে। একটি নির্গমন নীহারিকা তৈরি করার জন্য নিকটবর্তী নক্ষত্র থেকে পাওয়া শক্তি নীহারিকাটির গ্যাসকে আয়নিত করার জন্য অপর্যাপ্ত, তবে সেটা ধূলিকণাকে দৃশ্যমান করে যথেষ্ট বিক্ষিপ্তকরণের জন্য যথেষ্ট। সুতরাং, প্রতিফলন নীহারিকা দ্বারা প্রদর্শিত ফ্রিকোয়েন্সি বর্ণালী আলোকিত নক্ষত্রের মতই। বিক্ষিপ্তকরণের জন্য দায়ী মাইক্রোস্কোপিক কণাগুলির মধ্যে কার্বন যৌগগুলি রয়েছে (উদাহরণস্বরূপ; হীরার ধুলো) এবং অন্যান্য উপাদানের যৌগ যেমন লোহা এবং নিকেল। লোহা এবং নিকেল দুটি প্রায়শই গ্যালাকটিক চৌম্বক ক্ষেত্রের সাথে সারিবদ্ধ থাকে এবং বিক্ষিপ্ত আলোকে সামান্য মেরুকরণ করে। প্লাইয়াডেস-এ মেরোপ নক্ষত্রের সাথে সম্পর্কিত নীহারিকার বর্ণালী বিশ্লেষণ করে ভেস্টো স্লিপার ১৯১২ সালে উপসংহার টেনেছিলেন যে এর আলোর উৎস সম্ভবত তারাটি নিজেই, এবং নীহারিকাটি নক্ষত্রের (এবং অ্যালসিওনে নক্ষত্রের) আলো প্রতিফলিত করে। ১৯১৩ সালে অয়নর হের্ডসব্রং-এর গণনা সেই অনুমানকে সমর্থন করে। এডউইন হাবল ১৯২২ সালে নির্গমন এবং প্রতিফলন নীহারিকাগুলির মধ্যে আরও পার্থক্য নিরূপণ করেছিলেন। প্রতিফলন নীহারিকাগুলি সাধারণত নীল হয় কারণ বিচ্ছুরণ লালের চেয়ে নীল আলোর জন্য বেশি কার্যকর। (এটি একই বিচ্ছুরণ প্রক্রিয়া যা আমাদের নীল আকাশে ঘটে থাকে) প্রতিফলন নীহারিকা এবং নির্গমন নীহারিকা প্রায়শই একসাথে দেখা যায় এবং কখনও কখনও উভয়কেই বিচ্ছুরিত নীহারিকা হিসাবে উল্লেখ করা হয়। প্রায় ৫০০টি প্রতিফলন নীহারিকা পরিচিত। ট্রিফিড নেবুলার মতো আকাশের একই এলাকায় একটি নীল প্রতিফলন নীহারিকাও দেখা যায়। লাল অতিদানব তারা আন্টারেস, যা খুব লাল (বর্ণালী শ্রেণী এম১), একটি বড়, লাল প্রতিফলন নীহারিকা দ্বারা বেষ্টিত। প্রতিফলন নীহারিকা নক্ষত্র গঠনের স্থানও হতে পারে। ১৯২২ সালে, এডউইন হাবল উজ্জ্বল নীহারিকা নিয়ে তার গবেষণার ফলাফল প্রকাশ করেন। এই কাজের একটি অংশ হল প্রতিফলন নীহারিকাগুলির জন্য হাবল আলোকসজ্জা সূত্র, যা নীহারিকাটির কৌণিক আকার ( R ) এবং সংশ্লিষ্ট নক্ষত্রের আপাত মাত্রা ( m ) -এর মধ্যে একটি সম্পর্ক তৈরি করে: ৫ লগ ( R ) = - m + k যেখানে k একটি ধ্রুবক যা পরিমাপের সংবেদনশীলতার উপর নির্ভর করে। পরিবর্তনশীল নীহারিকা প্রতিফলিত আলোর উৎসের তালিকা Kaler, 1997. "A Star's Moment in the Spotlight"। সংগ্রহের তারিখ ১০ ফেব্রুয়ারি ২০১৬।  Slipher, Vesto M. (১৯২২)। "On the spectrum of the nebula in the Pleiades": 26–27।  Hertzsprung, E. (১৯১৩)। "Über die Helligkeit der Plejadennebel": 449–452। ডিওআই:10.1002/asna.19131952302।  Hubble, E. P. (১৯২২)। "The source of luminosity in galactic nebulae": 400। ডিওআই:10.1086/142713।  "Sifting through Dust near Orion's Belt"। ESO Press Release। সংগ্রহের তারিখ ২ মে ২০১২।  James B. Kaler (1997). Cosmic Clouds -- Birth, Death, and Recycling in the Galaxy, Scientific American Library, Freeman, New York, 1997. উইকিমিডিয়া কমন্সে প্রতিফলন নীহারিকা সংক্রান্ত মিডিয়া রয়েছে। টেমপ্লেট:Nebula
সফরনামায়ে রোম মিশর ও শাম

সফরনামায়ে রোম মিশর ও শাম (উর্দু: سفرنامہ روم مصر و شام‎‎) শিবলী নোমানীর লিখিত একটি ভ্রমণকাহিনী। ১৮৯৩ সালে এই গ্রন্থটি প্রকাশিত হয়। কর্মজীবনের শুরুতে শিবলী আলিগড় আন্দোলনের সাথে অতিউৎসাহী হয়ে অংশগ্রহণ করেন। পরবর্তীতে আস্তে আস্তে আলিগড় আন্দোলনের সাথে তার মতাদর্শিক দূরত্ব তৈরি হতে থাকে। এই গ্রন্থের মাধ্যমে তার এই মতাদর্শিক দ্বন্দ্ব দৃশ্যমান হয়। গ্রন্থের বিভিন্ন জায়গায় তিনি তাগিদ দিয়েছেন, শুধু আধুনিকতার ফলাফল হতাশাব্যাঞ্জক এবং শুধু পুরোনোত্ব্যের মধ্যে কোন উৎকর্ষ নেই। এজন্য পুরোনো ও আধুনিকতার সমন্বয়ে যুগপৎ ব্যবস্থা আমাদের সমস্যা সমাধানের উত্তম পথ। ১৮৯২ সালের ২৬ এপ্রিল শিবলী নোমানী মুসলিম দেশসমূহের শিক্ষা ও সংস্কৃতি দেখার উদ্দেশ্যে এক সফরে বের হন। সফরের শুরুতে তার সাথে ছিলেন টমাস ওয়াকার আর্নল্ড। তিনি ব্রিটেনে ফিরে যান। শিবলী নোমানী ছয় মাস ব্যাপী সফর করেন। এ সফরে ইতালির রোম, ইস্তাম্বুল, মিশরের কায়রো, সিরিয়া, লেবাননের বৈরূত, ফিলিস্তিনের বাইতুল মুকাদ্দাস ইত্যাদি স্থানে ভ্রমণ করেন। তিনি অনুসন্ধিৎসু মন নিয়ে এসব শহরের শিক্ষা ও সংস্কৃতি পর্যবেক্ষণ করেন এবং রাজনৈতিক অবস্থাও অবহিত হন। তিনি স্থাপত্য, প্রাচীন কীর্তি, শিক্ষাকেন্দ্র, শিক্ষা ব্যবস্থা, লেখালেখি, প্রকাশনা, পত্রিকা ইত্যাদি সম্পর্কে ধারণা নেন। তার এ সফরের বর্ণনাই হলো সফরনামায়ে রোম মিশর ও শাম। শিবলী নোমানীর বই মাহমুদ, মিনহাজ উদ্দীন (২০১৬)। উর্দু সাহিত্যে আল্লামা শিবলী নোমানীর অবদান (গবেষণাপত্র)। উর্দু বিভাগ, ঢাকা বিশ্ববিদ্যালয়। পৃষ্ঠা ১৪।  |সংগ্রহের-তারিখ= এর |ইউআরএল= প্রয়োজন (সাহায্য) গোলাম রব্বানী, ডক্টর (২০১৪)। উর্দু সাহিত্যে খ্যাতিমান আলিমদের অবদান (১৮৫৭ - ১৯৪৭)। বাংলাবাজার, ঢাকা: মাকতাবাতুত তাকওয়া। পৃষ্ঠা ৫৩–৬৩। আইএসবিএন 9789849039107। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) আহরারি, মুহাম্মদ জাফর (১৯৯৯)। উর্দু সাহিত্যের নবজাগরণ এবং শিবলী (গবেষণাপত্র) (ইংরেজি ভাষায়)। জওহরলাল নেহেরু বিশ্ববিদ্যালয়। পৃষ্ঠা ১০১–১০৭।  খাতুন, শায়েস্তা (২০১৩)। মুসলিম মহিলাদের শিক্ষা ও সামাজিক বিকাশে আল্লামা শিবলীর ভূমিকা (গবেষণাপত্র) (উর্দু ভাষায়)। উর্দু বিভাগ, বীর বাহাদুর সিং পূর্বাঞ্চল বিশ্ববিদ্যালয়। পৃষ্ঠা ৪৫–৪৮।  ছিফ্টছুরান, আরজু (২০১৮)। "শিবলী নোমানীর ভ্রমণকাহিনীতে আব্দুল হামিদ ২ এবং গাজী উসমান পাশা"। প্রাচ্য গবেষণা (তুর্কি ভাষায়) (১৮): ৫–১৬। আইএসএসএন 1307-6256। [স্থায়ীভাবে অকার্যকর সংযোগ] সফরনামায়ে রোম মিশর ও শাম–এর উর্দু সংস্করণ
মোয়াজেনা আনিস ও দাবির

মোয়াজেনা আনিস ও দাবির (উর্দু: موازنہ انیس ودبیر‎, অনুবাদ 'আনিস ও দাবিরের তুলনা'‎) উর্দু মর্সিয়া সাহিত্যের দুই কবি মীর আনিস ও মির্জা সালামত আলী দাবিরের সাহিত্য সাধনা নিয়ে রচিত শিবলী নোমানীর একটি সমালোচনা সাহিত্য। ১৯০৩–৪ সালে গ্রন্থটি রচিত হয়। এই গ্রন্থের মাধ্যমে শিবলী সাহিত্য সমালোচক হিসেবে নিজের স্থান দখল করেন। এই গ্রন্থে শিবলী উভয়ের সাহিত্য প্রতিভা তুলে ধরে উভয়ের মধ্যে তুলনা করার প্রয়াস পেয়েছিলেন। মীর আনিস ছিল উর্দু মর্সিয়া সাহিত্যের জনক এবং এর উন্নয়নে অগ্রণী ভূমিকা পালন করেন মির্জা দাবির। শিবলী এই গ্রন্থে মীর আনিসের শ্রেষ্ঠত্ব দেখিয়েছেন। গ্রন্থটির সমালোচকরা অভিযোগ করেন, শিবলী এখানে পক্ষপাতিত্ব করে মীর আনীসের শ্রেষ্ঠত্ব দেখিয়েছেন। এ গ্রন্থটি সমালোচনা সাহিত্যের একটি গ্রন্থের মর্যাদা লাভ করেছে। শিবলী নোমানীর বই রুকাইয়া, জুনাঈদ (২০১৪)। Darul Masnafin Ki Adabi Tasanif Ka Tahakhikhi Watankhidi Jayaza [দারুল মুসান্নিফীনের সাহিত্যিক কাজ সমূহের একটি পর্যালোচনা] (পিডিএফ) (গবেষণাপত্র)। ভারত: আলিগড় মুসলিম বিশ্ববিদ্যালয়। পৃষ্ঠা ১১৭।  মাহমুদ, মিনহাজ উদ্দীন (২০১৬)। উর্দু সাহিত্যে আল্লামা শিবলী নোমানীর অবদান (গবেষণাপত্র)। উর্দু বিভাগ, ঢাকা বিশ্ববিদ্যালয়। পৃষ্ঠা ১৫।  |সংগ্রহের-তারিখ= এর |ইউআরএল= প্রয়োজন (সাহায্য) সানডে ম্যাগাজিন (১৬ সেপ্টেম্বর ২০১৮)। "مرثیہ اور انیس و دبیر" [মর্সিয়া, আনিস ও দবির]। দৈনিক জং। সংগ্রহের তারিখ ১৩ জানুয়ারি ২০২২।  গোলাম রব্বানী, ডক্টর (২০১৪)। উর্দু সাহিত্যে খ্যাতিমান আলিমদের অবদান (১৮৫৭ - ১৯৪৭)। বাংলাবাজার, ঢাকা: মাকতাবাতুত তাকওয়া। পৃষ্ঠা ৫৩–৬৩। আইএসবিএন 9789849039107। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) আহরারি, মুহাম্মদ জাফর (১৯৯৯)। উর্দু সাহিত্যের নবজাগরণ এবং শিবলী (গবেষণাপত্র) (ইংরেজি ভাষায়)। জওহরলাল নেহেরু বিশ্ববিদ্যালয়। পৃষ্ঠা ১৩২–১৩৭।  খাতুন, শায়েস্তা (২০১৩)। মুসলিম মহিলাদের শিক্ষা ও সামাজিক বিকাশে আল্লামা শিবলীর ভূমিকা (গবেষণাপত্র) (উর্দু ভাষায়)। উর্দু বিভাগ, বীর বাহাদুর সিং পূর্বাঞ্চল বিশ্ববিদ্যালয়। পৃষ্ঠা ৫৭–৫৮।  মোয়াজেনা আনিস ও দাবির–এর উর্দু সংস্করণ
আলী আশরাফ (অধ্যাপক)

আলী আশরাফ একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের অর্থনীতি বিভাগের অধ্যাপক এবং কুমিল্লা বিশ্ববিদ্যালয়ের সাবেক উপাচার্য। তিনি ১৯৮৩ সালে চট্টগ্রাম বিশ্ববিদ্যালয়ের (চবি) অর্থনীতি বিভাগে প্রভাষক হিসেবে যোগ দেন এবং এরই ধারাবাহিকতায় বিশ্ববিদ্যালয়টির অধ্যাপক হন। অধ্যাপনার পাশাপাশি তিনি চবির প্রক্টর, অর্থ কমিটির সদস্য, শাহ আমানত হল ও প্রীতিলতা হলের প্রভোস্টসহ বিভিন্ন গুরুত্বপূর্ণ দায়িত্ব পালন করেন। আলী আশরাফ ২০১৩ সালের ৩ ডিসেম্বর থেকে ২০১৭ সালের ২ ডিসেম্বর পর্যন্ত কুমিল্লা বিশ্ববিদ্যালয়ের উপাচার্য হিসেবে দায়িত্ব পালন করেন। আলী আশরাফ বিভিন্ন পেশাজীবী সংগঠনের সদস্য। তিনি চট্টগ্রাম বিশ্ববিদ্যালয় শিক্ষক সমিতির সভাপতি ছিলেন। এমরান কবির চৌধুরী "কুবির নতুন উপাচার্য অধ্যাপক আলী আশরাফ"। ক্যম্পাসলাইভ। ২ ডিসেম্বর ২০১৩। ১৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।  "কুবির নতুন ভিসি আলী আশরাফ"। বাংলাদেশ প্রতিদিন। ৪ ডিসেম্বর ২০১৩। সংগ্রহের তারিখ ১৪ জানুয়ারি ২০২২।  "Vice Chancellors of the University Since 2006" [২০০৬ সাল থেকে বিশ্ববিদ্যালয়ের উপাচার্যগণ]। কুমিল্লা বিশ্ববিদ্যালয় (ইংরেজি ভাষায়)। ৪ জুন ২০২১ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।
শাহ মোহাম্মদ ফারুক (অধ্যাপক)

শাহ মোহাম্মদ ফারুক (অজানা - ২ ফেব্রয়ারি ২০২১) একজন বাংলাদেশী শিক্ষাবিদ। তিনি বাংলাদেশ কৃষি বিশ্ববিদ্যালয়ের (বাকৃবি) কৃষি শক্তি ও যন্ত্র বিভাগের অধ্যাপক এবং বিশ্ববিদ্যালয়টির উপাচার্য ছিলেন। তিনি বাংলাদেশ প্রকৌশল বিশ্ববিদ্যালয়ের যন্ত্রকৌশল বিভাগ থেকে স্নাতক ডিগ্রি লাভ করেন। পরবর্তীকালে যুক্তরাষ্ট্র থেকে তিনি পিএইচডি ডিগ্রি অর্জন করেন। শাহ মোহাম্মদ ফারুক বাংলাদেশ কৃষি বিশ্ববিদ্যালয়ের কৃষি শক্তি ও যন্ত্র বিভাগে প্রভাষক হিসেবে যোগদান করেন। পর্যায়ক্রমে তিনি বিশ্ববিদ্যালয়টির অধ্যাপক হন। তিনি ১৯৯৩ সালের ২৩ আগস্ট থেকে ১৯৯৬ সালের ১৩ নভেম্বর পর্যন্ত বাংলাদেশ কৃষি বিশ্ববিদ্যালয়ের উপাচার্য হিসেবে দ্বায়িত্ব পালন করেন। তিনি ২০২১ সালের ২ ফেব্রয়ারি বার্ধক্যজনিত কারণে চিকিৎসাধীন অবস্থায় ঢাকায় মৃত্যুবরণ করেন। "বাকৃবির সাবেক উপাচার্য শাহ মোহাম্মদ ফারুক মারা গেছেন"। সমকাল। ৩ ফেব্রুয়ারি ২০২১। ১৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।  "বাকৃবির সাবেক উপাচার্য ড. শাহ মোহাম্মদ ফারুক মারা গেছেন"। বাংলানিউজটোয়েন্টিফোর.কম। ২ ফেব্রুয়ারি ২০২১। সংগ্রহের তারিখ ১৪ জানুয়ারি ২০২২।  "চলে গেলেন বাকৃবির সাবেক ভিসি ড. শাহ মোহাম্মদ"। যুগান্তর। ২ ফেব্রুয়ারি ২০২১। সংগ্রহের তারিখ ১৪ জানুয়ারি ২০২২।
১১৯ নং ওয়ার্ড, কলকাতা পৌরসংস্থা

ওয়ার্ড নং ১১৯ , কলকাতা পৌরসংস্থা হল কলকাতা পৌরসংস্থার ১৩ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার বেহালা (জেমস লং সরণি-সাহাপুর-রেলওয়ে কলোনি) এলাকার কিছু অংশ জুড়ে গঠিত। ১১৯ নং ওয়ার্ডটি উত্তরে নিউ আলিপুর ব্লক কে-এর সীমানায় অবস্থিত; জয় কৃষ্ণ পল রোড, সাহাপুর মেইন রোড এবং বারিকপাড়া রোডের পূর্বে; রায় বাহাদুর এক্রয় রোডের দক্ষিণে; এবং পশ্চিমে ডায়মন্ড হারবার রোড। ওয়ার্ডটি কলকাতা পুলিশের বেহালা থানা দ্বারা পরিবেশিত হয়। বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ জেলাকে কভার করে, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর। ভারতের ২০১১ সালের আদমশুমারি অনুসারে, ১১৯ নং ওয়ার্ড, কলকাতা পৌরসংস্থার মোট জনসংখ্যা ছিল ১৬,৪৯১ জন, যার মধ্যে ৮,৩১৯ (৫০%) পুরুষ এবং ৮,১৭২ (৫০%) মহিলা। ৬ বছরের নিচে জনসংখ্যা ছিল ১,০০৯ জন। ১১৯ নং ওয়ার্ডে মোট শিক্ষিতের সংখ্যা ছিল ১৪,৫৫৯ (৬ বছরের বেশি জনসংখ্যার ৯৪.০৪%)। ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পশ্চিম বিধানসভা কেন্দ্র এর একটি অংশ। "Kolkata Police"। South West Division। KP। সংগ্রহের তারিখ ২১ মার্চ ২০১৮।  Kolkata: Detail Maps of 141 Wards with Street Directory, Fourth Impression 2003, Map No. 89, D.P. Publication and Sales Concern, 66 College Street, Kolkata-700 073. "Table 3 District Wise List of Statutory Towns (Municipal Corporation, Municipality, Notified Area and Cantonment Board), Census Towns and Outgrowths, West Bengal, 2001"। Census of India 2001। Census Commission of India। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৮।  "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ১২ ফেব্রুয়ারি ২০১৮।  "Delimitation Commission Order No. 18 dated 15 February 2006" (পিডিএফ)। West Bengal। Election Commission। সংগ্রহের তারিখ ৪ জুন ২০১৫।  Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. "Kolkata Municipal Corporation General Election Results 2010"। Government of West Bengal। সংগ্রহের তারিখ ৪ জুন ২০১৫।  Prabahat Khabar, Hindi newspaper, print edition, 29 April 2015 "Ward-wise winners" (পিডিএফ)। Gazette Notification। West Bengal State Election Commission। সংগ্রহের তারিখ ৪ জুন ২০১৫।
হাভিয়ের ফের্নান্দেস কাবরেরা

হাভিয়ের ফের্নান্দেস কাবরেরা মার্তিন পেনিয়াতো (স্পেনীয়: Javier Fernández Cabrera, স্পেনীয় উচ্চারণ: [xaˈβjɛɾ fɛɾˈnãndes kaˈβɾɛɾa]; ৪ অক্টোবর ১৯৮৪; হাভিয়ের কাবরেরা নামে সুপরিচিত) হলেন একজন স্পেনীয় ম্যানেজার। তিনি বর্তমানে বাংলাদেশ জাতীয় দলে প্রধান কোচের দায়িত্ব পালন করছেন। ২০১৩ সালে, কাবরেরা ভারতীয় ফুটবল ক্লাব গোয়া যুব দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। একই সময়ে তিনি মূল দলের সহকারী কোচের দায়িত্ব পালন করেছেন। গোয়া যুব দলের হয়ে দুই মৌসুম ম্যানেজারের দায়িত্ব পালন করার পর তিনি রায়ো মাহাদায়োন্দায় ম্যানেজার হিসেবে যোগদান করেন। পরবর্তীকালে তিনি নর্দার্ন ভার্জিনিয়া বার্সেলোনা অ্যাকাডেমি এবং দেপোর্তিভো আলাভেস অ্যাকাডেমির ম্যানেজারের দায়িত্ব পালন করেছেন। সম্প্রতি ২০২২ সালের ৮ই জানুয়ারি তারিখে অন্তর্বর্তীকালীন প্রধান কোচ মারিও লেমোসের কার্যকাল সমাপ্ত হওয়ার পর, তিনি বাংলাদেশের ম্যানেজারের পদে নিযুক্ত হয়েছেন। হাভিয়ের ফের্নান্দেস কাবরেরা মার্তিন পেনিয়াতো ১৯৮৪ সালের ৪ঠা অক্টোবর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন। "জাতীয় ফুটবল দলের নতুন কোচ স্প্যানিশ জাভিয়ের কাবরেরা"। Daily Inquilab। ৮ জানুয়ারি ২০২২। সংগ্রহের তারিখ ৮ জানুয়ারি ২০২২।  প্রতিবেদক, ক্রীড়া। "১১ মাসের জন্য বাংলাদেশ ফুটবল দলের কোচ কাবরেরা"। Prothomalo।  "বাংলাদেশ দলের দায়িত্ব নিচ্ছেন বার্সেলোনায় কাজ করা কোচ"। Daily Daily Sports BD। ৭ জানুয়ারি ২০২২। ৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২২।  Report, Star Sports (জানুয়ারি ৮, ২০২২)। "Javier Cabrera made coach of national football team"। The Daily Star।  "বাংলাদেশের নতুন কোচ হ্যাভিয়ের, অভিষেক ইন্দোনেশিয়ায়"। Daily Dhaka Post। ৮ জানুয়ারি ২০২২। সংগ্রহের তারিখ ৮ জানুয়ারি ২০২২।  "জামালদের দায়িত্ব নিতে আসছেন বার্সার কোচ"। Daily Jagonews24। ৮ জানুয়ারি ২০২২। সংগ্রহের তারিখ ৮ জানুয়ারি ২০২২।  "জাতীয় ফুটবল দলের কোচ কাবরেরা"। Daily Bdnews24। ৮ জানুয়ারি ২০২২। ৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২২।  উইকিমিডিয়া কমন্সে হাভিয়ের ফের্নান্দেস কাবরেরা সংক্রান্ত মিডিয়া রয়েছে। সকারওয়েতে হাভিয়ের ফের্নান্দেস কাবরেরা (ইংরেজি)
বহ্নিশিখা

বহ্নিশিখা হলো একটি জনপ্রিয় বাংলা চলচ্চিত্র যা পরিচালনা করেন পীযূষ বোস। এই চলচ্চিত্রটি বিখ্যাত লেখক নীহাররঞ্জন গুপ্ত এর উপন্যাস অবলম্বনে নির্মিত। এই চলচ্চিত্রটি ১৯৭৬ সালে শ্রী আর. এস প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, রঞ্জিত মল্লিক, অলিভিয়া। লতিকা ও বিলাশ একে অপরকে ভালোবাসে। বিলাশ ব্যারিস্টার হওয়ার জন্য বিদেশে পড়তে যাচ্ছেন। লতিকার বাবা-মা চান তিনি চলে যাওয়ার আগে তাদের বিয়ে হয়ে যাক। যাইহোক বিলাশ তার পিতামাতার সম্পর্কে সত্য প্রকাশ করে, লতিকার বাবা-মা বিবাহ বাতিল করে। বিলাশ লতিকাকে ফিরে না আসা পর্যন্ত এক বছর অপেক্ষা করতে বলে কিন্তু ফিরে এসে দেখে যে লতিকা ইতিমধ্যেই বিবাহিত এবং একটি ছোট মেয়ে রানু রয়েছে। বিলাশ খুব হতাশ হয় এবং সমাজের বিরুদ্ধে এবং লতিকার বিরুদ্ধে প্রতিশোধ নেওয়ার সিদ্ধান্ত নেয় যে তাকে বিশ্বাসঘাতকতা করেছে। সে রানুকে অপহরণ করে এবং তাকে অসামাজিক হওয়ার পথ দেখায়। সে একজন অপরাধী হয়ে মিস্টার সিনহার নামে কাজ করে। এদিকে, রানুর বাবা গ্রামের ছেলে প্রদ্যুতকে বাড়িতে নিয়ে আসে যখন সে মনে করে যে তার একমাত্র মেয়ে মারা গেছে। প্রদ্যুত বড় হয়ে একজন পুলিশ অফিসার হয় এবং কলকাতার সমস্ত অসামাজিক উপাদানকে ধ্বংস করার সিদ্ধান্ত নেয়। তিনি ক্যাপ্টেন হিউম্যান নামে একজন সঙ্গী খুঁজে পান। তারা জানতে পারে মিঃ সিনহা সবচেয়ে বড় অসামাজিক এবং তাকে খুঁজতে শুরু করে। এরই মধ্যে প্রদ্যুত একটি মেয়েকে খুঁজে পায়, বহ্নি, যে আসলে রানু এবং তার প্রেমে পড়ে। মিঃ সিনহা চান না বহ্নি এবং প্রদ্যুত দুজনেই বিয়ে করুক এবং তাই তাদের হত্যা করার চেষ্টা করে। প্রদ্যুতের সাথে আলাপচারিতায় মিঃ সিনহা জানতে পারেন যে লতিকাকে তার পরিবার জোর করে বিয়ে দিয়েছে। সে তার ভুল বুঝতে পেরে পুলিশের কাছে আত্মসমর্পণ করে। তাকে মৃত্যুদণ্ড দেওয়া হয় কিন্তু ফাঁসির আগে সে বহ্নির আসল পরিচয় প্রকাশ করে। বহ্নি এবং প্রদ্যুত অবশেষে বিয়ে করেন। উত্তম কুমার সুপ্রিয়া চৌধুরি রঞ্জিত মল্লিক অলিভিয়া অসীম কুমার তরুণ কুমার শম্ভু ভট্টাচার্য শিবানি বোস মন্টু চ্যাটার্জী মঞ্জুশ্রী বোস স্বপন কুমার রবিন ব্যানার্জী কল্যাণী আধিকারী এ চলচ্চিত্রের সকল গানের গীতিকার হলেন গৌরীপ্রসন্ন মজুমদার। সকল গানের সুরকার হেমন্ত মুখোপাধ্যায়। "Banhishikha (1976) - Review, Star Cast, News, Photos"। Cinestaan। ২০২০-১১-৩০ তারিখে মূল থেকে আর্কাইভ করা। সংগ্রহের তারিখ ২০২২-০১-১৪।  Ayan Ray। "Banhishikha ( 1976)"।  FilmiClub। "Banhisikha (1976)"। FilmiClub (ইংরেজি ভাষায়)। সংগ্রহের তারিখ ২০২২-০১-১৪।  "Banhi Sikha on Moviebuff.com"। Moviebuff.com। সংগ্রহের তারিখ ২০২২-০১-১৪।  "সংরক্ষণাগারভুক্ত অনুলিপি"। ১৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।
চিত্র লিখন পদ্ধতি

চিত্র লিখন পদ্ধতি বা হায়ারোগ্লিফ (গ্রিক: ἱερογλύφος, হায়ারোগ্লিফোস, "পবিত্র লিপি") অথবা হায়ারোগ্লিফিক্স ( = τὰ ἱερογλυφικά [γράμματα]) দ্বারা বোঝাতে পারে: মিশরীয় হায়ারোগ্লিফিক ডোঙ্গবা লিপি ক্রিটীয় হায়ারোগ্লিফস আনাতোলিয় হায়ারোগ্লিফস মায়ান হায়ারোগ্লিফস ওলমেক হায়ারোগ্লিফস উইকিমিডিয়া কমন্সে চিত্র লিখন পদ্ধতি সংক্রান্ত মিডিয়া রয়েছে। Futuristic Abstract Hieroglyphs Discussion of modern use of hieroglyphs How the Alphabet Was Born from Hieroglyphs Biblical Archaeology Review
সুপার হাঙ্গামা

সুপার হাঙ্গামা হচ্ছে একটি ভারতীয় শিশুতোষ টেলিভিশন চ্যানেল যেটার মালিক হচ্ছে স্টার ইন্ডিয়া, দ্য ওয়াল্ট ডিজনি কোম্পানি ইন্ডিয়ার একটি সংস্থা। এটিতে বেশিরভাগ ৬ থেকে ১৭ বছরের দর্শকদের জন্য অ্যাকশন-অ্যাডভেঞ্চার কার্টুন প্রচারিত হয়। এটি "মার্ভেল এইচকিউ" এর নামে সম্প্রচার শুরু করে ২০০৫ সালের ২১ ফেব্রুয়ারিতে, ডিজনি এক্সডির ভারতীয় ফিডকে পাল্টিয়ে, এবং সেই চ্যানেলটি সুপার হাঙ্গামার নামে পরিবর্তন করা হ​য় ২০০৮ সালের ১৫ মার্চে । মার্ভেল এইচকিউ হচ্ছে মুল যুক্তরাষ্ট্রভিত্তিক ডিজনি এক্সডির ভারতীয় সমকক্ষ চ্যানেল, এবং হাঙ্গামা টিভির ভ্রাতৃপ্রতিম চ্যানেল। ২০১৯ সালের ২০ জানুয়ারিতে ডিজনি এক্সডির ভারতীয় ফিডকে পাল্টিয়ে মার্ভেল এইচকিউ এর নামে সম্প্রচার শুরু করে সুপার হাঙ্গামা। ডিজনি ইন্ডিয়া মার্ভেলকে একটি পপ কালচারের ফেনোমেনন মনে করে এটির নিবেদিত একটি চ্যানেলের উদ্বোধন করে। উদ্বোধনের পরেই মার্ভেলের থেকে চারটি অনুষ্ঠান প্রচারিত করা হয়। মার্চ ২০১৯ এ মার্ভেলের আরো কয়েকটি অ্যানিমেটেড অনুষ্ঠান প্রচারিত হয়। মার্ভেলের অনুষ্ঠান ছাড়া পোকেমন এবং বেইব্লেড সহ আরো অন্যান্য অনুষ্ঠান প্রচারিত করে। ২০২১ সালের ১৮ অক্টোবরে ডিজনি ইন্ডিয়া ঘোষণা দেন যে ১১ ডিসেম্বর মার্ভেল এইচকিউকে 'সুপার হাঙ্গামা' নামে পরিবর্তন করা হবে। কিন্ত ৩০ নভেম্বরে পরিবর্তনটির তারিখ পিছিয়ে দেওয়া হয়। ২০২২ সালের ২৪ ফেব্রুয়ারিতে ঘোষণা দেওয়া হ​য় যে মার্ভেল এইচকিউ সুপার হাঙ্গামাতে পরিবর্তন হবে ১ মার্চে। মার্ভেল এইচকিউতে শেষ প্রচারিত অনুষ্ঠান ছিলো বেব্লেড: মেটাল ফিঊশনের একটি পর্ব​, যে অনুষ্ঠানটি, বিদ্রূপাত্মক ভাবে, সুপার হাঙ্গামার প্রথম প্রচারিত অনুষ্ঠান ছিলো পরিবর্তনের পরে। "Disney India to replace Disney XD with Marvel HQ"। বেস্ট মিডিয়া ইনফো। ১৬ জানুয়ারি ২০১৯। সংগ্রহের তারিখ ১৪ জানুয়ারি ২০২২।  "Disney India to launch Marvel HQ on January 20 Beyblade burst turboo"। ইটি ব্র্যান্ডএকুইটি (ইংরেজি ভাষায়)। ইকোনমিক টাইমস। ১৬ জানুয়ারি ২০১৯। সংগ্রহের তারিখ ১৪ জানুয়ারি ২০২২।  "Disney India to launch new kids channel Marvel HQ in place of Disney XD"। টেলিভিশনপোস্ট। ১৬ জানুয়ারি ২০১৯। ২৫ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।  "Marvel HQ, the TV channel for your all-day superhero fix"। Exchange4media (ইংরেজি ভাষায়)। Adsert Web Solutions Pvt. Ltd.। ১৭ জানুয়ারি ২০১৯। সংগ্রহের তারিখ ২৪ জানুয়ারি ২০১৯।  "Breaking News: Disney Star India exits English general entertainment; Star World, Star World HD and Star World Premiere HD to go off air by November 30"। বেস্ট মিডিয়া ইনফো। ১৬ অক্টোবর ২০২১। সংগ্রহের তারিখ ১৪ জানুয়ারি ২০২২।  https://plus.google.com/107324234873078450867 (২০২১-১১-৩০)। "Star and Disney India postpones new channel launches till further intimation"। Indian Television Dot Com (ইংরেজি ভাষায়)। সংগ্রহের তারিখ ২০২২-০৩-০১।  "Disney Kids Network to launch new channel Super Hungama - Exchange4media"। Indian Advertising Media & Marketing News – exchange4media (ইংরেজি ভাষায়)। সংগ্রহের তারিখ ২০২২-০৩-০১।  Marvel HQ Rebranding to Super Hungama Moment & Super Hungama Promos (ইউটিউব) (হিন্দি ভাষায়)। AndroEmu Media Archive। ১ মার্চ ২০২২।
সেই চোখ

সেই চোখ হলো একটি জনপ্রিয় বাংলা চলচ্চিত্র যা পরিচালনা করেন সলিল দত্ত। এই চলচ্চিত্রটি ১৯৭৬ সালে গীতালি পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, মহুয়া রায়চৌধুরী, উৎপল দত্ত। নবকৃষ্ণের কাকা প্রাণকৃষ্ণ তাকে মানসিক হাসপাতাল থেকে তাদের বাড়িতে ফিরিয়ে আনেন। এর আগে নবকৃষ্ণ মুক্ত পাখির মতো জীবনযাপন করেন, সর্বদা মহিলাদের সাথে তাঁর পথ চলা এবং দয়ালু হয়ে তিনি সর্বদা তাদের উপহার দিতেন। সে তার কাকা-কাকীমার আরোপিত নিষেধাজ্ঞা সহ্য করতে পারে না, সে শীঘ্রই তার চাকর বিপুলের সাথে পালিয়ে যায়। তাদের থাকার কোন জায়গা নেই তাই নবকৃষ্ণ মিসেস নন্দীর বাড়িতে যান। নীতা, মিসেস নন্দীর ভাইঝি একজন সাধারণ মেয়ে সে অমলকে তার পিসিমার ইচ্ছার বিরুদ্ধে ভালবাসত, কিন্তু মিসেস নন্দী তাদের আলাদা করার পরিকল্পনা করেন এবং নবকৃষ্ণের সাথে নীতার বিয়ে ঠিক করেন। বিয়ের খবর শুনে আরেক ভদ্রমহিলা মালতী বিয়ে বাতিল করতে ছুটে আসেন কারণ তিনি ছিলেন নবকৃষ্ণের প্রাক্তন প্রেমিকা। এতক্ষণে নীতার প্রেমিক অমলও ফিরে আসে। উত্তম কুমার সাবিত্রী চট্টোপাধ্যায় মহুয়া রায়চৌধুরী উৎপল দত্ত ছায়া দেবী দিলীপ রায় কল্যাণী অধিকারী অজয় ব্যানার্জী সমরেশ ব্যানার্জী দুর্গাদাস ব্যানার্জী হারাধন বন্দ্যোপাধ্যায় শ্রাবণী বসু পান্নালাল চক্রবর্তী পলিন চ্যাটার্জী সুলতা চৌধুরী দেবিকা দাস সুবল দাস সুশীল দাস সকল গানের সুরকার নচিকেতা ঘোষ। FilmiClub। "Sei Chokh (1976)"। FilmiClub (ইংরেজি ভাষায়)। সংগ্রহের তারিখ ২০২২-০১-১৪।  "Sei Chokh (1976) - Movie Review, Story, Trailers, Videos, Photos, Wallpapers, Songs, Trivia, Movie Tickets"। web.archive.org। ২০১২-০৫-২৭। Archived from the original on ২০১২-০৫-২৭। সংগ্রহের তারিখ ২০২২-০১-১৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) Rajadhyaksha, Ashish; Willemen, Paul (২০১৪-০৭-১০)। Encyclopedia of Indian Cinema (ইংরেজি ভাষায়)। Routledge। আইএসবিএন 978-1-135-94325-7।  "Sei Chokh (1976) Movie. Where To Watch Streaming Online" (ইংরেজি ভাষায়)।  https://www.hungama.com/album/sei-chokh/1948859/ ইন্টারনেট মুভি ডেটাবেজে সেই চোখ (ইংরেজি)
গোলাম মাওলা (অধ্যাপক)

গোলাম মাওলা (অজানা - ২০২১) একজন বাংলাদেশী শিক্ষাবিদ এবং ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটের সাবেক অধ্যাপক। তিনি কুমিল্লা বিশ্ববিদ্যালয়ের (কুবি) প্রতিষ্ঠাকালীন উপাচার্য ছিলেন। তিনি কুমিল্লার দেবিদ্বার উপজেলার নারায়ণপুর গ্রামে জন্মগ্রহণ করেন। গোলাম মাওলা ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটের অধ্যাপক ছিলেন। তিনি ২০০৬ সালের ২৬ জুলাই থেকে ২০০৮ সালের ৩০ জুলাই পর্যন্ত কুমিল্লা বিশ্ববিদ্যালয়ের প্রতিষ্ঠাকালীন উপাচার্য হিসেবে দায়িত্ব পালন করেন। তিনি ২০২১ সালের ১৪ সেপ্টেম্বর হৃদযন্ত্রের ক্রিয়া বন্ধ হয়ে ঢাকায় মৃত্যুবরণ করেন। মৃত্যুকালে তার বয়স হয়েছিল ৭০ বছর। "মারা গেলেন কুবির প্রথম উপাচার্য গোলাম মাওলা"। ঢাকা পোস্ট। ১৪ সেপ্টেম্বর ২০২১। সংগ্রহের তারিখ ১৪ জানুয়ারি ২০২২।  "চলে গেলেন কুবির প্রতিষ্ঠাকালীন উপাচার্য"। রাইজিংবিডি.কম। ১৪ সেপ্টেম্বর ২০২১। সংগ্রহের তারিখ ১৪ জানুয়ারি ২০২২।  "কুবির প্রতিষ্ঠাকালীন উপাচার্য অধ্যাপক গোলাম মাওলা আর নেই"। জাগোনিউজ২৪.কম। ১৪ সেপ্টেম্বর ২০২১। সংগ্রহের তারিখ ১৪ জানুয়ারি ২০২২।  "Vice Chancellors of the University Since 2006" [২০০৬ সাল থেকে বিশ্ববিদ্যালয়ের উপাচার্যগণ]। কুমিল্লা বিশ্ববিদ্যালয় (ইংরেজি ভাষায়)। ৪ জুন ২০২১ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।
মারকাযুদ দাওয়াহ আল ইসলামিয়া

মারকাযুদ দাওয়াহ আল ইসলামিয়া ঢাকার পল্লবীতে অবস্থিত একটি উচ্চতর গবেষণামূলক ইসলামি শিক্ষাপ্রতিষ্ঠান। ১৯৯৬ সালে ঢাকার মুহাম্মদপুরের একটি অস্থায়ী ক্যাম্পাসে প্রতিষ্ঠানটির যাত্রা শুরু হয়, পরবর্তীতে ২০০৬ সালে এর কার্যক্রম পল্লবীতে স্থায়ী ক্যাম্পাসে স্থানান্তরিত হয়। মাদ্রাসাটির প্রতিষ্ঠাতা আবুল হাসান মুহাম্মদ আব্দুল্লাহ ও মুহাম্মদ আব্দুল মালেক। প্রতিষ্ঠানটি থেকে গবেষণাধর্মী সাময়িকী মাসিক আল কাউসার প্রকাশিত হয়। ১৯৯৬ সালে প্রতিষ্ঠার পর প্রথম ৬ মাস নূরজাহান রোড, মুহাম্মদপুরে এর কার্যক্রম পরিচালিত হত। এরপর তিন বছর মুহাম্মদী হাউজিং, মুহাম্মাদপুরে কয়েক কক্ষের একটি ভাড়া বাসায়। এরপর ছয় মাস তেজগাঁয়ে এক বাসায় ব্যবস্থা হয়। এরপর তিন বছর সাত মসজিদ রোড, মুহাম্মদপুরে ভাড়া বাসায়, এরপর উত্তর যাত্রাবাড়িতে তিন বছর প্রতিষ্ঠানটির কার্যক্রম চলে। এই বাসার মেয়াদ শেষ হওয়ার পর ৩০/১২ পল্লবী, ঢাকায় স্থায়ী ক্যাম্পাসের ব্যবস্থা হয়। ২৫ মার্চ ২০০৬ সালে মারকাযুদ দাওয়াহ এই নতুন ভবনে স্থানান্তরিত হয়। আল মাদখাল ইলা উলুমিল হাদিসিশ শরিফ আলওয়াজীয ফী শায়ইন মিন মুসতালাহিল হাদীস আততা'কীবুল মুমাজ্জাদ 'আলা মা ফীদ দুররিল মুনাদ্দাদ এসব হাদীস নয়, ১ ও ২ প্রচলিত ভুল নির্বাচিত প্রবন্ধ ১ ও ২ বাংলাদেশের কওমি মাদ্রাসার তালিকা হোসাইন, দিলাওয়ার (২০১১)। ইসলাম ও আধুনিক চিকিৎসা (পিডিএফ)। মিরপুর-১, ঢাকা: সাদ প্রকাশনী। পৃষ্ঠা ১০। ১৪ জানুয়ারি ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ জানুয়ারি ২০২২।  গোলাম ছরোয়ার, মুহা. (নভেম্বর ২০১৩)। "বাংলা ভাষায় ফিকহ চর্চা (১৯৪৭-২০০৬): স্বরূপ ও বৈশিষ্ঠ্য বিচার (ফিকহ চর্চায় পত্র-পত্রিকা)" (পিডিএফ)। পিএইচডি অভিসন্দর্ভ, ইসলামিক স্টাডিজ বিভাগ, ঢাকা বিশ্ববিদ্যালয়: ৩৬১। ১৫ মে ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জুন ২০২১।  আব্দুল মালেক, মুহাম্মদ (সেপ্টেম্বর ২০১০)। "একটি খোশখবর"। মাসিক আল কাউসার। সংগ্রহের তারিখ ১৩ জানুয়ারি ২০২২।